ตลาดหุ้นเอเชียผันผวนขาดปัจจัยชี้นำ-นักลงทุนจับตาข้อมูลศก.อียู-สหรัฐ
ตลาดหุ้นเอเชียผันผวนขาดปัจจัยชี้นำ-นักลงทุนจับตาข้อมูลศก.อียู-สหรัฐ
23 พ.ย. 2561

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบในเช้าวันนี้ ขณะที่ตลาดขาดปัจจัยชี้นำเนื่องจากตลาดหุ้นสหรัฐปิดทำการวันพฤหัสบดีที่ 22 พ.ย.เนื่องในวันขอบคุณพระเจ้า และตลาดหุ้นญี่ปุ่นปิดทำการในวันนี้ เนื่องในวันขอบคุณแรงงาน
โดย ดัชนี SSE Composite ตลาดหุ้นจีนเปิดวันนี้ที่ 2,640.67 จุด ลดลง 4.76 จุด, -0.18% ดัชนี HSI ตลาดหุ้นฮ่องกงเปิดวันนี้ที่ 25,950.07 จุด ลดลง 69.34 จุด, -0.27% ดัชนี TAIEX ตลาดหุ้นไต้หวันเปิดวันนี้ที่ 9,730.64 จุด เพิ่มขึ้น 15.93 จุด, +0.16% ดัชนี KOSPI ตลาดหุ้นเกาหลีใต้เปิดวันนี้ที่ 2,073.26 จุด เพิ่มขึ้น 3.31 จุด, +0.16% ดัชนี FTSE STI ตลาดหุ้นสิงคโปร์เปิดวันนี้ที่ 3,037.68 จุด ลดลง 3.70 จุด, -0.12% ดัชนี FBMKLCI ตลาดหุ้นมาเลเซียเปิดวันนี้ที่ 1,696.47 จุด เพิ่มขึ้น 0.85 จุด, +0.05% ส่วนตลาดหุ้นญี่ปุ่นปิดทำการวันนี้เนื่องในวันขอบคุณผู้ใช้แรงงาน
ทั้งนี้ นักลงทุนอยู่ระหว่างจับตาข้อมูลเศรษฐกิจที่จะมีการเปิดเผยในวันนี้ โดยมาร์กิตจะเปิดเผยดัชนีผู้จัดการฝ่ายจัดซื้อ (PMI) ภาคการผลิตขั้นต้น และดัชนีผู้จัดการฝ่ายจัดซื้อ (PMI) ภาคบริการขั้นต้นเดือนพ.ย. ของฝรั่งเศส เยอรมนี อียู และสหรัฐ